**DĖL ROKIŠKIO RAJONO SAVIVALDYBĖS TARYBOS 2020 M. VASARIO 27 D. SPRENDIMO NR. TS-24 „DĖL ROKIŠKIO RAJONO SAVIVALDYBĖS 2020–2022 METŲ STRATEGINIO VEIKLOS PLANO PATVIRTINIMO“ DALINIO PAKEITIMO**

2020 m. spalio 30 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Rokiškio rajono savivaldybės taryba n u s p r e n d ž i a:

1. Pakeisti Rokiškio rajono savivaldybės tarybos 2020 m. vasario 27 d. sprendimo Nr. TS-24 „Dėl Rokiškio rajono savivaldybės 2020**–**2022 metų strateginio veiklos plano patvirtinimo“ 1 punktu patvirtinto Rokiškio rajono savivaldybės 2020-2022 metų strategino veiklos plano priedus ir išdėstyti juos nauja redakcija (pridedama).

2. Pripažinti netekusiu galios 2020 m. balandžio 24 d. Rokiškio rajono savivaldybės tarybos sprendimą Nr. TS-109 „Dėl Rokiškio rajono savivaldybės tarybos 2020 m. vasario 27 d. sprendimo Nr. TS-24 „Dėl Rokiškio rajono savivaldybės 2020-2022 metų strateginio veiklos plano patvirtinimo“ dalinio pakeitimo“.

3. Skelbti šį sprendimą Teisės aktų registre ir Rokiškio rajono savivaldybės interneto svetainėje.

Sprendimas gali būti skundžiamas Regionų apygardos administraciniam teismui per vieną mėnesį nuo jo paskelbimo dienos Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Agnė Grizevičiūtė

Rokiškio rajono savivaldybės tarybai

**DĖL ROKIŠKIO RAJONO SAVIVALDYBĖS TARYBOS 2020 M. VASARIO 27 D. SPRENDIMO NR. TS-24 „DĖL ROKIŠKIO RAJONO SAVIVALDYBĖS 2020-2022 METŲ STRATEGINIO VEIKLOS PLANO PATVIRTINIMO“ DALINIO PAKEITIMO“**

**AIŠKINAMASIS RAŠTAS**

2020-10-14

Rokiškis

**Parengto sprendimo projekto tikslai ir uždaviniai.**

Pakeisti Rokiškio rajono savivaldybės 2020–2022 metų strateginį veiklos planą (toliau – SVP), patvirtintą Rokiškio rajono savivaldybės tarybos 2020 m. vasario 27 d. sprendimu Nr. TS-24 „Dėl Rokiškio rajono savivaldybės 2020–2022 metų strateginio veiklos plano patvirtinimo“, ir išdėstyti nauja redakcija SVP priedus patikslinant priemones, lėšų poreikį ir finansavimo šaltinius.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymas;

Strateginio planavimo savivaldybėse rekomendacijos, patvirtintos Lietuvos Respublikos Vyriausybės 2014 m. gruodžio 15 d. nutarimu Nr. 1435;

Rokiškio rajono savivaldybės strateginio planavimo organizavimo tvarkos aprašas, patvirtintas Rokiškio rajono savivaldybės tarybos 2016 m. vasario 19 d. sprendimu Nr. TS-21 ,,Dėl Rokiškio rajono savivaldybės strateginio planavimo organizavimo tvarkos aprašo patvirtinimo“;

Rokiškio rajono savivaldybės tarybos 2020 m. vasario 27 d. sprendimas Nr. TS-24 „Dėl Rokiškio rajono savivaldybės 2020**–**2022 metų strateginio veiklos plano patvirtinimo“;

Rokiškio rajono savivaldybės tarybos 2020 m. balandžio 24 d. sprendimas Nr. TS-109 „Dėl Rokiškio rajono savivaldybės tarybos 2020 m. vasario 27 d. sprendimo Nr. TS-24 „Dėl Rokiškio rajono savivaldybės 2020-2022 metų strateginio veiklos plano patvirtinimo“ dalinio pakeitimo“.

**Sprendimo projekto esmė.**

SVP buvo sudarytas 6 patvirtintų programų planuojamų maksimalių asignavimų 2020–2022 m. laikotarpiui pagrindu ir patvirtintas Rokiškio rajono savivaldybės tarybos (toliau – Taryba) 2020-02-27 sprendimu Nr. TS-24 „Dėl Rokiškio rajono savivaldybės 2020-2022 metų strateginio veiklos plano patvirtinimo“. 2020-04-24 Tarybos sprendimu Nr. TS-109 „Dėl Rokiškio rajono savivaldybės tarybos 2020 m. vasario 27 d. sprendimo Nr. TS-24 „Dėl Rokiškio rajono savivaldybės 2020-2022 metų strateginio veiklos plano patvirtinimo“ dalinio pakeitimo“ buvo pakoreguoti SVP priedai, įrašant į juos savivaldybės 2020 m. biudžetu patvirtintus asignavimus.

Pastebėjus tarp SVP programų besidubliuojančias lėšas dėl 2020 m. savivaldybės dalinio prisidėjimo prie vykdomų projektų, taip pat į SVP 1 programą norint įtraukti naujas ir pakoreguoti esamas 1 programos priemones dėl administracinės naštos mažinimo, į SVP 5 programą įtraukti pakoreguotą priemonę dėl religinės paskirties pastatų remonto, vadovaujantis Rokiškio rajono savivaldybės strateginio planavimo organizavimo tvarkos aprašo 67 punktu, keičiami šie SVP priedai ir išdėstomi nauja redakcija: 1-6 programų 1 lentelės „Tikslų, uždavinių, priemonių asignavimų ir produkto vertinimo kriterijų suvestinė“; 2 lentelės ,,Lėšų poreikis (asignavimai) ir numatomi finansavimo šaltiniai“; 1 programos „Savivaldybės pagrindinių funkcijų vykdymas“ aprašymas ir 1, 4 bei 5 programos 3 lentelės „Vertinimo kriterijų suvestinė; bendros visų programų lentelės „2020**–**2022-ųjų m. programų asignavimų suvestinė“, „2020-2022-ųjų m. programų lėšų poreikis (asignavimai) ir numatomi finansavimo šaltiniai“.

**Galimos pasekmės, priėmus siūlomą tarybos sprendimo projektą:**

**teigiamos** – užtikrintas tinkamas Rokiškio rajono savivaldybės 2020–2022 m. strateginio veiklos plano įgyvendinimas, įgyvendintos strateginį planavimą savivaldybėje reglamentuojančių teisės aktų nuostatos;

**neigiamos** – nenumatoma.

**Kokia sprendimo nauda Rokiškio rajono gyventojams.** Nauja redakcija patvirtinus SVP priedų pakeitimus, gyventojai turės galimybę susipažinti su aktualiais duomenimis apie savivaldybės biudžeto lėšas, skirtas daliniam prisidėjimui prie vykdomų projektų, taip pat apie vykdomas SVP programų priemones.

**Finansavimo šaltiniai ir lėšų poreikis**: Papildomų lėšų priimatam sprendimui nereikės .

**Suderinamumas su Lietuvos Respublikos galiojančiais teisės norminiais aktais** Projektas neprieštarauja galiojantiems teisės aktams.

**Antikorupcinis vertinimas -** teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Strateginio planavimo, investicijų ir viešųjų pirkimų

skyriaus vyriausiji specialistė Agnė Grizevičiūtė